110 DE AUOMENTIS SC1ENTIAKUM 



De Prcelectionibus. 



APHORISMUS 93. 



Praelectiones de Jure, atque Exercitationes eorum 

 qui juris studiis incumbunt et operam dant, ita in- 

 stituuntor et ordinantor, ut omnia tendant ad quaes- 

 tiones et controversias de jure sedandas potius 

 quam exeitandas. Ludus enim (ut nunc fit) fere 

 apud omnes instituitur, et aperitur ad altercationes 

 et quaestiones de jure multiplicandas, tanquam osten- 

 tandi ingenii eaussa. Atque hoc vetus est malum. 

 Etenim etiam apud antiques gloriae fuit, tanquam 

 per sectas et factiones, quaestiones complures de jure 

 magis fovere quam exstinguere. Id ne fiat, provideto. 



De Vacillations Judiciorum. 

 APHORISMUS 94. 



Vacillant Judicia vel propter Immaturam et Prae- 

 festinam Sententiam, vel propter JEmulationem 

 Curiarum, vel propter Malam et Imperitam Perscrip- 

 tionem Judiciorum, vel propter Viam praebitam ad 

 Rescissionem eorum nimis facilem et expeditam. 

 Itaque providendum est ut Judicia emanent matura 

 deliberatione prius habita. atque ut Curiae se invicem 

 revereantur, atque ut Judicia perscribantur fideliter 

 et prudenter ; utque Via ad rescindenda Judicia sit 

 arcta, confragosa, et tanquam muricibus strata. 

 APHORISMUS 95. 



Si Judicium redditum fuerit de casu aliquo in 

 aliqua Curia Principali, et similis casus intervenerit 

 in alia curia, ne procedito ad Judicium antequam 

 fiat consultatio in collegio aliquo judicum majore. 



